section_heading: Povijest
paragraph_text: Na prijelazu stoljeća Gevgelija postaje poprište borbi nacionalnih buržuazija Grčke, Bugarske i Srbije u borbi za prevlast i uticaj u gradu i okolici. Kako se ta borba prvenstveno vodila preko crkve, između egzarcista (probugarski organiziranog svećenstva uz tada proglašenu autokefalnu bugarsku crkvu) i patrijarhista ( progrčki organiziranog svećenstva, uz carigradskog patrijarha). Crkve su bile organizatori školstva, tako u Gevgeliji 1905. godine postoje dvije bugarske i dvije grčke škole.